polyglot-tagger/wikipedia-language-snippets-filtered huggingface dataset:
யாழ்ப்பாணம் அரியாலையைப் பிறப்பிடமாக கொண்டவர்.அங்கு வருடா வருடம் நிகழ்ந்து வரும் சுதேசிய விழா நாடகங்கள் ஆரம்ப அனுபவங்கள். 1972 இல் கட்டுப்பெத்தை பல்கலைக்கழகத்தில் பயின்றபோது பல்கலைக்கழகத் தமிழ்ச் சங்கத்தின் வெளியீடான நுட்பம் சஞ்சிகையின் ஆசிரியராகவும் சங்கத்தலைவராகவும் இருந்தபோது கலைஞர்கள், அறிஞர்களுடன் ஏற்பட்ட தொடர்புகள் அவரது சீரிய நாடக பயணத்திற்கு அடிகோலின.
கல்வி சார்ந்து பொறியியல் துறையில் முழுநேரத் தொழில் செய்து கொண்டு நாடகமே முழுமூச்சாக இயங்கிய அவர் நாடகத்துறை சார்ந்த ஆனந்தராணி இராஜரட்ணம் அவர்களை மணம்புரிந்து நாடகப் பயணத்தைத் தொடர்ந்தார்.
பாபிரஸ் பண்டைய எகிப்தில், கிமு முவாயிரம் ஆயிரமாண்டில், நைல் ஆற்றின் கழிமுகத்தின் சதுப்பு நிலத்தில் விளையும் பாபிரஸ் எனும் நாணல் போன்ற செடிகளின் தண்டுகளைப் பிழிந்தெடுத்த வெள்ளைப் பசை போன்ற கூழிலிருந்து தயாரிக்கப்படும் தடித்த காகிதம் போன்ற எழுது பொருளாகும். இந்த தடித்த காகிதத்தை எகிப்தியர்கள் பாபிரஸ் என்றழைத்தனர்.
எகிப்தின் துவக்க கால அரசமரபுகளில் முதன்மையான முதல் வம்சத்தினரின் ஆட்சிக் காலத்தில் நைல் ஆற்றின் கழிமுகத்தின் சதுப்பு நிலத்தில் விளையும் பாபிரஸ் எனும் நாணல் போன்ற செடிகளை கூழ் செய்து காகிதம், காலணிகள் தரை விரிப்பு, கயிறு மற்றும் கூடைகள் தயாரித்தனர்.
இந்த தடிமனான பாபிரசில், எகிப்திய மன்னர்களின் வரலாற்று குறிப்புகள், கணிதக் குறிப்புகள், மருத்துவக் குறிப்புகள் மற்றும் பிரமிடு குறிப்புகள் எழுதிவைத்து சேமித்தனர். பாபிரஸ் காகிதத்தில் எழுதப்பட்ட ஆவணச் சுருள்கள் சுருட்டி வைத்து பயன்படும் வகையில் இருந்தது.
தந்தை பெரியார் கல்லூரி வேலூரில் பாகாயத்தை சுற்றி அமைந்துள்ளது. இது சென்னையிலிருந்து மேற்கே 130 கிலோமீட்டர் தொலைவிலிலும், மற்றும் பெங்கலூருக்கு கிழக்கே 220 கிலோமீட்டர் தொலைவில் அமைந்துள்ளது. இவ்விரண்டு நகரங்களையும் இணைக்கும் பேருந்துகள், நகரின் மையப்பகுதியில் அமைந்துள்ள பேருந்து நிலையத்திலிருந்து புறப்படுகிறது. இக் கல்லூரியிலிருந்து 12 கிலோமீட்டர் தொலைவில் காட்பாடி இரயில் நிலையம் அமைந்துள்ளது. இரயில் நிலையத்திலிருந்து நேராக சென்னை, பெங்கலூர் மற்றும் இந்தியாவின் அனைத்து மாநிலங்களுக்கும் செல்ல முடியும். இக்கல்லூரிக்கு அருகிலுள்ள விமான நிலையம் சென்னை விமான நிலையம் ஆகும். தந்தை பெரியார் அரசு கல்லூரி மாணவர்களுக்கு வேலூரில் கிடைக்கும் வளங்களைக் கொண்டு, பல்வேறு திறமைகளை வளர்த்து கல்லூரி வளாகத்தின் வாய்ப்புகள் ஏற்படுத்தி தருகிறது. குறிப்பாக இயந்திர பொறியாளர் மாணவர்களுக்கான தேவைப்படும் விரிவான ஆய்வக வசதிகளைச் செய்துதருகிறது. வேலூர் மாநகரப் பேருந்துகளான எண் 1 மற்றும் 2 கல்லூரியையும் காட்பாடி இரயில் நிலையத்தையும் இணைக்கிறது.
தமிழ் நாடு அரசின் தொழில்நுட்ப கல்வி இயக்குனரகத்தின் கட்டுப்பாட்டின் கீழ் இப் பொறியியல் கல்லூரி இயங்குகிறது. முழுமையாக தமிழக அரசால் நிர்வகிக்கப்படும் ஆறு பொறியியல் கல்லூரிகளில் இக்கல்லூரியும் ஒன்றாகும்.
அண்ணா பல்கலைக்கழகத்தின் கட்டுப்பாட்டில் இயங்கும் பொறியியற் கல்லூரிகள் பல்வேறு மண்டலங்களாகப் பிரிக்கப்பட்டுள்ளன. தந்தை பெரியார் அரசு பொறியியற் கல்லூரி ஐந்தாவது மண்டலத்தில் இடம்பெற்றுள்ளது. மேலும் ஐந்து பொறியியல் கல்லூரிகளுக்கு மண்டல அலுவலகமாகவும் இது இயங்குகிறது.
இயந்திரவியல் பொறியியல் துறை 1990 ஆம் ஆண்டு தொடங்கப்பட்டது. இத்துறை கல்லூரி வளாகத்தில் தனிப்பிரிவாக 2006 ஆம் ஆண்டு முதல் செயல்படுகிறது. இயந்திரவியல் துறையில் ஒப்புதல் பெற்ற 13 பேராசிரியர் பதவிகள் உள்ளன.
அதில் ஒரு பேராசிரியர், மூன்று உதவி பேராசிரியர்கள் மற்றும் ஒன்பது விரிவுரையாளர்கள் உள்ளனர். இத்துறை மாணவர்கள் பலர் தேர்வுகளில் பல்கலைக்கழக தரத்தை பெற்றுள்ளனர்.
அண்ணா பல்கலைக்கழகத்துடன் இணைக்கப்பட்டுள்ள 454 கல்லூரிகளில் தந்தைப் பெரியார் பொறியியற் கல்லூரி தரவரிசையில் 44 ஆவது இடத்தைப் பிடித்துள்ளது.
தொழில் நுட்ப மற்றும் ஆராய்ச்சி நடவடிக்கைகளை ஊக்குவிக்கும் பொருட்டுஇத்துறையில் பல்வேறு கருத்தரங்கள், விருந்தினர் சொற்பொழிவுகள், பட்டறைகள் மற்றும் மாநாடுகள் பொன்றவை நடத்தப்பட்டன. இயந்திரவியல் துறையில் நல்ல ஆயுதம் ஆய்வகங்கள் மற்றும் சிறந்த பேராசிரியர்களைக் கொண்டுள்ளது. மேலும் சின்சி இயந்திரங்கள் மற்றும் முன்மாதிரிகளில் ஆலோசனைகளை வழங்குகிறது.
வேலைவாய்ப்பு செல் கடந்த ஆறு ஆண்டுகளாக மாணவர்களுக்கு வேலைவாய்ப்பு அளித்துவருகிறது. அனைத்து துறையிலிருந்தும் மாணவர்கள் பல்வேறு நிறுவனங்களில் நல்ல சம்பளத்துடன் வேலைக்கு அமர்த்தப்பட்டுள்ளனர்.
இக் கல்லூரி தேசிய அங்கிகாரம் பெற்ற தேசிய வாரியம், புதுடெல்லியின் அங்கிகாரம் பெற்றுள்ளது. இவ் அங்கிகாரம் கல்லூரியின் வளர்ச்சியைக் காட்டுகிறது.
தந்தை பெரியார் அரசு பொறியியற் கல்லூரி இந்தியாவின் தமிழ் நாட்டிலுள்ள வேலூரின் பாகாயம் என்ற பகுதியில் அமைந்துள்ள ஓர் அரசு கல்வி நிறுவனமாகும். 1990 ஆம் ஆண்டு சூலை மாதம் இது தொடங்கப்பட்டது.
த.பெ.பொ.க. நிறுவனத்தில் மாணவர்களுக்கு தேவையான ஆய்வுக்கூடம் மற்றும் கணினி வசதிகள் செய்யப்பட்டுள்ளன. மாணவர்களுக்கு பயிற்சி பெற்ற பேராசிரியர்களால் தொழில் நுட்பப் பயிற்சி அளிக்கப்படுகிறது.
இரயில் பெட்டி தொழிற்சாலை அமைக்க காஞ்சிகோடு என்னும் ஊரில் நில அபகரிப்பு பிரச்சனை எழுந்த்து 2017 ஆம் ஆண்டு சூன் மாதத்தில் சுமேசு இவ்வூரைப் பார்வையிட்டார். இப்பிரச்சினையை மத்திய அரசுக்கு மேல் முறையீடு செய்து காஞ்சிகோடு இரயில் பெட்டி தொழிற்சாலை அமைவிடத்தை அரியானா மாநிலத்துக்கு மாற்றம் செய்தார். ஐக்கிய முற்போக்குக் கூட்டணி அரசு இரயில் பெட்டித் தொழிற்சாலையை கேரள மாநிலத்திற்கு ஒதுக்கீடு செய்தது என்றும் கேரள இடதுசாரி அரசு அதற்கான நிலத்தை கையகப்படுத்தி வழங்க நான்கு ஆண்டுகளை எடுத்துக் கொண்டது என்றும் அவர் கூறினார். நிலம் கையகப்படுத்துதலை உள்ளுர் பொதுவுடமைக் கட்சியினர் விரைவு படுத்தியிருந்தால் இத்தொழிற்சாலை இடம்பெயர்ந்திருக்காது என்றும் குற்றம் சாட்டினார். நாடளுமன்ற உறுப்பினர் என்.பி ராசேசுசும் இக்காலதாமதமே இதற்கு காரணம் என்று மற்றவர்கள் மீது குற்றம் சுமத்தினார். மேலும் தனியாரிடமிருந்து நிலம் அபகரிப்பதை காங்கிரசு கட்சியினர் எதிர்த்த்தும் ஒரு காரணம் என்று அவர் கூறினார்.
2017 ஆம் ஆண்டு சூன் மாதத்தில் பாலக்காடு மாவட்டத்தில் உள்ள கோவிந்தபுரம் என்னும் ஊரின் அம்பேத்கார் காலனி மக்களுடன் சேர்ந்து சுமேசு சமபந்திபோசனம் நிகழ்வை நடத்தினார். . மேலும் முதலமாதா கிராம இந்துக்கள் தீண்டாமை நடைமுறையை சக்கலிய சமுகத்தினரிடம் கடைப்பிடிப்பதைக் கண்டித்து போராட்டம் நடத்தினார். . இந் நிகழ்ச்சி கேரளத்தின் முன்னேற்றப் பாதைக்கு களங்கத்தை உண்டாக்கியது. இந்திய தேசிய காங்கிரசு கட்சியின் தலைவர் சுமேசு அச்சுதனுடன் சென்று கோவிந்தபுரம் காலனியை பார்வையிட்ட பின்னரே இப்பிரச்சினையின் தீவிரத்தைப் அறிந்து கொண்டதாக திரிதலா சட்ட மன்ற உறுப்பினர் வி.டி. பல்ராம் கூறினார்.
இந்திய தேசிய காங்கிரசு கட்சியின் மாணவர் அணியான கேரள மாணவர் ஒன்றியம் மூலம் பள்ளிப் பருவத்திலேயே இவர் தன் அரசியல் வாழ்க்கையைத் தொடங்கினார். அரசியல் வாழ்க்கையின் தொடக்கத்திலேயே பாலக்காடு காங்கிரசு செயற்குழுவின் துணைத் தலைவர், இந்திய இளைஞர் காங்கிரசு அமைப்பின் பாலக்காடு மாவட்டத் தலைவர், மற்றும் தற்போது பாலக்காடு மாவட்டத்தின் காங்கிரசு செயற்குழு துணைத் தலைவர் போன்ற பல்வேறு பொறுப்புகளை வகித்தார்.
சுமேசு அச்சுதன் என்பவர் ஓர் இந்திய அரசியல்வாதியாவார். இவர் 1975 ஆம் ஆண்டு அக்டோபர் மாதம் 5 அன்று பிறந்தார். கேரள மாநிலம் பாலக்காடு நகராட்சியைச் சேர்ந்த இவர். கேரள பிரதேச காங்கிரசு செயற்குழுவில் மிகவும் பிற்படுத்தப் பட்டோர் நலத்துறையின் மாநிலத் தலைவர் பொறுப்பில் உள்ளார். மேலும் இந்திய தேசிய காங்கிரசு கட்சியின் பாலக்காடு நகரத் துணைத் தலைவர் என்ற பொறுப்பிலும் உள்ளார்.
2018 ஆம் ஆண்டு செப்டம்பர் மாதம் இந்திய சனநாயக வாலிபர் சங்கப் பெண்கள் அணித்தலைவியின் குற்றச்சாட்டைப் பற்றி இவரும் பேசினார். இந்திய பொதுவுடைமைக் கட்சி கட்சியின் சட்டமன்ற உறுப்பினர் பி.கே. சசிக்கு எதிராக இப்பெண்மணி மண்ணார்காட் காவல் துறை ஆய்வாளரிடம் பாலியல் துன்புறுத்தல் புகார் அளித்திருந்தார். இதனால் அந்த சட்டமன்ற உறுப்பினர் ஆறு மாத காலம் இடை நீக்கம் செய்யப்பட்டார்
வனவிலங்குகளால் வேளாண்பயிர்கள் அழிக்கப் படுவதற்கு கொடுக்கப்படும் இழப்பீட்டு தொகையை அதிகரித்து வழங்குமாறு சுமேசு 2017 ஆம் ஆண்டு அரசிடம் கோரினார். எனவே தென்னை மரத்திற்கு 770 ரூபாயிலிருந்து 10000 ரூபாயாகவும், நெற்பயிருக்கு 30000 ரூபாயும் காப்பீட்டுத் தொகையாக வழங்கக் கோரினார். மேலும் இவ்வாறு பாதிக்கப்பட்ட மக்களுக்கு காப்பீட்டுத் தொகையையும் வழங்குமாறு அரசிடம் கோரிக்கை வைத்தார்.
2018 ஆம் ஆண்டில் சுமேசு கேரள பிரதேச காங்கிரசு செயற்குழு தலைவராகவும், மிகவும் பிற்படுத்தப்பட்ட நலத் துறைத் தலைவராகவும் ராகுல் காந்தியால் நியமிக்கப்பட்டார்.
முன்னாள் கேரள சட்டமன்ற சிற்றூர் தொகுதியின் சட்டப்பேரவை உறுப்பினரான கே. அச்சுதன் மற்றும் காலம்சென்ற சி.கே.சுதா தம்பதியருக்கு மகனாக இவர் பிறந்தார்.
சிக்ரி தமஸ் மற்றும் மம்மூ என்ற திரைப்படங்களில் அவரது பாத்திரத்திற்காக சிறந்த துணை நடிகைக்கான தேசிய திரைப்பட விருதுஅவருக்கு வழங்கப்பட்டது, 2008ஆம் ஆண்டில் பாலிகா வாது என்ற நிகழ்ச்சியில் எதிர்மறை கதாப்பாத்திரத்தில் நடித்ததற்கான சிறந்த நடிகைக்கான இந்தியன் டெலி விருது விருதினைப் பெற்றுத் தந்தது துணைபாத்திர சிறந்த நடிகைக்கான இந்தியன் டெலி விருது 2011 ல். கூடுதலாக, இந்தி நாடக அரங்குகளில் அவரது பங்களிப்புக்காக 1989 இல் சங்கீத நாடக அகாதமி விருது வென்றார். அவரது சமீபத்திய வெளியீடு பத்ஹாய் ஹோ , இது பார்வையாளர்களிடமிருந்தும் விமர்சகர்களிடமிருந்தும் அவருக்கு மகத்தான அங்கீகாரத்தையும் புகழையும் பெற்றுத் தந்தது. மேலும் 64 வது பிலிம்பேர் விருதுகளில் சிறந்த துணை நடிகைக்கான ஃபிலிம்ஃபேர் விருதிற்கு பரிந்துரைக்கப்பட்டார், மேலும் அவர் தனது நடிப்பிற்காக 2019 ஸ்டார் ஸ்க்ரீன் விருதில் சிறந்த துணை நடிகைக்கான திரை விருதை வென்றார்.
சிக்ரி உத்தரப்பிரதேசம் மற்றும் அல்மோரா மற்றும் நைனிடாலில் தனது குழந்தை பருவத்தை கழித்தார். அவரது வாழ்க்கையின் ஆரம்ப கட்டத்தில், அலிகார் முஸ்லீம் பல்கலைக்கழகதில் பயின்றார். பின்னர் அவர் 1968 ஆம் ஆண்டில் தேசிய நாடக பாடசாலையில் பட்டம் பெற்றார். அவரது தந்தை விமானப் படையில் இருந்தார், அவரது தாயார் ஒரு ஆசிரியர் ஆவார். அவர் மும்பையில் வசித்துவரும் கலைஞரான ஹேமந்த் ரெஜை திருமணம் செய்துகொண்டார், இவர்களுக்கு ராகுல் சிக்ரி என்ற மகன் பிறந்தார். 2009 அக்டோபர் 20இல் இதய செயலிழப்பு காரணமாக அவளது கணவர் ஹேமந்த் ரெஜை இழந்தார். 1989 இல் சுரேகா சிக்ரி சங்கீத் நாடக அகாடமி விருது பெற்றார்.
சுரேகா சிக்ரி ஒரு இந்திய திரைப்பட , நாடக மற்றும் தொலைக்காட்சி நடிகை ஆவார். இந்தி நாட்க அரங்குகளின் ஒரு மூத்த நடிகையாவார், 1978 ஆம் ஆண்டு அரசியல் திரைப்படமான கிசா குர்சி கா என்பதில் அறிமுகமானார், மேலும் பல இந்தி மற்றும் மலையாள படங்களில், அதே போல் இந்திய தொலைக்காட்சித் தொடர்களிலும் துணைக் கதா பாத்திரங்களில் நடிக்கிறார்.
பிரித்தானிய அரசாங்கம் பிரிவு 30 உத்தரவை வழங்க மறுத்ததாலும், நவம்பர் 2022 இல் இசுக்காட்டிய நாடாளுமன்றத்திற்கு வாக்கெடுப்பு நடத்துவதற்கான அதிகாரம் இல்லை என ஐக்கிய இராச்சியத்தின் உச்ச நீதிமன்றம் தீர்ப்பளித்ததாலும், நிக்கோலாவின் அரசாங்கத்தின் இரண்டாவது பொது வாக்கெடுப்புக்கான பரந்த விடுதலை இயக்கத்தின் அழைப்புகள் தோல்வியடைந்தன. 2023 பெப்ரவரி 15 அன்று, இசுக்காட்டிய தேசியக் கட்சியின் தலைமை மற்றும் முதலமைச்சர் பதவியில் இருந்து விலகுவதாக நிக்கோலா அறிவித்தார். அவருக்குப் பிறகு அவரது அமைச்சரவையில் சுகாதாரச் செயலராகப் பணியாற்றிய அம்சா யூசப் 2023 மார்ச் மாதத்தில் நடைபெற்ற தலைமைத் தேர்தலில் வெற்றி பெற்றார்.
நிக்கோலா பெர்குசன் இசுட்டர்ச்சியன் இசுக்காட்லாந்து அரசியல்வாதி ஆவார். இவர் 2014 முதல் மார்ச் 2023 வரை இசுக்காட்லாந்தின் முதலமைச்சராகவும், இசுக்காட்டிய தேசியக் கட்சியின் தலைவராகவும் பதவியில் இருந்தார். இவர் 1999 முதல் இசுக்காட்டிய நாடாளுமன்ற உறுப்பினராகப் பணியாற்றி வருகிறார்.
பென்சீன், கார்பன் டெட்ராகுளோரைடு, குளோரோஃபார்ம், கார்பன் டைசல்பைடு போன்றவற்றில் தயோபாசுபோரைல் குளோரைடு கரையும்.இருப்பினும், ஆல்க்கால்கள், அமீன்கள் போன்ற ஐதராக்சில் கொண்ட அல்லது காரக் கரைசல்களுடன் சேர்க்கப்படும் போது விரைவாக நீராற்பகுப்பு அடைந்து தயோபாசுபேட்டுகளை உருவாக்குகிறது
3 தண்ணீருடன் வினைபுரிந்து பாசுபாரிக் அமிலம், ஐதரசன் சல்பைடு அல்லது டைகுளோரோதயோபாசுபாரிக் அமிலம், ஐதரோகுளோரிக் அமிலம் போன்றவற்றைக் கொடுக்கிறது
தயோபாசுபோரைல் குளோரைடு என்பது 3. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற நீர்மமான இச்சேர்மம் கார நெடியைக் கொண்டுள்ளது. ஈரக்காற்றில் புகையும் தன்மையுடையது. பாசுபரசு குளோரைடிலிருந்து தயோபாசுபோரைல் குளோரைடு தயாரிக்கப்படுகிறது. பூச்சிக்கொல்லிகள் தயாரிக்கத் தேவைப்படும் தயோபாசுபோரைலேட்டு வகை கரிமச்சேர்மங்கள் தயாரிக்கப் பயன்படுகிறது,
இம்முறையைப் பயன்படுத்துவதால் அதிக அளவு தயோபாசுபோரைல் குளோரைடு உருவாகிறது. காய்ச்சிவடித்தல் முறையில் இதை தூய்மையாக்கி பயன்படுத்தலாம். [[வினையூக்கி[[கள் மூலம் வினையை நிகழ்த்தினால் குறைந்த வெப்பநிலையில் விளைபொருளை உருவாக்க இயலும் என்றாலும் இது அவசியமாகக் கருதப்படுவதில்லை.
பாசுபரசு பெண்டாசல்பைடுடன் பாசுபரசு பெண்டாகுளோரைடைச் சேர்த்து வினைபுரியச் செய்தும் மாற்றுவழி முறையில் இதைத் தயாரிக்கலாம்.
தயோபாசுபோரைல் குளோரைடை பல்வேறு வகையான வினைகளின் வழியாகத் தயாரிக்க இயலும். பாசுபரசு முக்குளோரைடிலிருந்து தயாரிக்கும் முறையே பொதுவாகப் பயன்படுத்தப்படுகிறது. தொழிற்சாலைகளிலும் பாசுபரசு முக்குளோரைடை நேரடியாக அதிகப்படியான கந்தகத்துடன் சேர்த்து 180 பாகை செல்சியசு வெப்பநிலைக்கு சூடுபடுத்தி வினை புரியச்செய்து தயாரிக்கிறார்கள்
சிவானி குழும கல்வி நிறுவனங்களின் நிறுவனர் தலைவராக முனைவர் பி. செல்வராஜ் உள்ளார். இவர் தமிழ்நாட்டையும், அதைச் சுற்றியுள்ள பல கல்வி நிறுவனங்களின் விரைவான வளர்ச்சிக்கு கருவியாக இருந்துள்ளார். இவர் தமிழ்நாட்டில் சுய நிதி பொறியியல் கல்லூரிகள் கூட்டமைப்பின் செயலாளராக உள்ளார் மேலும் இவர் திருச்சி மாவட்ட ஆட்சியர் தலைமையிலான திருச்சி மாவட்ட நலக்குழுவின் உறுப்பினராகவும் உள்ளார். அமெரிக்காவின் புளோரிடா பல்கலைக்கழகம் இவருக்கு 'துவக்கக் கல்வி நிலையில் குழந்தைகள் கல்வியை இடை நிற்றலை தடுக்கும் முறைகள்' என்ற பிரிவில் இவருக்கு முனைவர் பட்டம் வழங்கியது.
சிவானி பொறியியல் மற்றும் தொழில்நுட்பக் கல்லூரி என்பது ஐ.எஸ்.ஓ 9001: 2008 சான்றளிக்கப்பட்ட பொறியியல் கல்லூரி ஆகும். இக்கல்லூரியானது இந்தியாவின், தமிழ்நாட்டின், திருச்சிராப்பள்ளி மாவட்டத்தில், திருச்சி-திண்டுக்கல் நெடுஞ்சாலைகளில் அமைந்துள்ளது. 2009 இல் தொடங்கப்பட்ட இக் கல்லூரியானது அண்ணா பல்கலைக்கழகத்துடன் இணைக்கப்பட்டுள்ளது. இதற்கு புது தில்லியின் ஏ.ஐ.சி.டி.இ. ஒப்புதலைப் பெற்றுள்ளது. இக்கல்லூரியானது சிவானி குழும கல்வி நிறுவனங்களின் ஒரு பகுதி ஆகும்.
இக்கல்லூரி வளாகமானது திருச்சி-திண்டுக்கல் நெடுஞ்சாலையில் அமைதியான சூழலில் 40 ஏக்கர் பசுமையான வளாகத்தில் அமைந்துள்ளது. இக்கல்லூரி திருச்சிராப்பள்ளி நகரில் இருந்து 12 கிலோ மீட்டர் தொலைவில் அமைந்துள்ளது.
"திறமையான தொழில் வல்லுநர்களாகவும் சிறந்த குடிமக்களாகவும் இருக்க இளம் மனங்களை ஊக்குவிக்கும் உலகத்தரம் வாய்ந்த நிறுவனமாக இருக்க கல்லூரி இருக்க வேண்டும்."
வரலாறு மற்றும் தொல்லியல் அறிஞர்கள், வளமான பிறை பிரதேசத்தை உலக நாகரிகத்தின் தொட்டில் என்று அழைக்கின்றனர். வளமான பிறை பிரதேசத்தில் நைல் ஆறு, புறாத்து ஆறு, டைகிரிசு ஆறு, ஜோர்தான் ஆறு போன்ற என்றும் வற்றாத ஆறுகள் பாய்வதால், இப்பகுதியில் மக்கள் முதன்முதலில் பெரும் அளவில் வேளாண்மைத் தொழில் செய்யத் துவங்கினர். ஆடு, மாடுகள் மேய்ச்சலுக்கும், உழவிற்கும், உணவிற்கும், உடைக்கும் பயன்படுத்தினர். தெய்வங்களுக்கு சுட்ட செங்கற்லால் கோயில், அரண்மனை கட்டிடங்களை எழுப்பினர். இதன் விளைவாக வளமான பிறை பிரதேசத்தில், கிமு 4500-இல் முதன்முதலில் சுமேரியா நாகரீகம் தோன்றியது.இப்பிரதேசத்தில் முதன் முதலாக புதிய தொழில் நுட்ப முன்னேற்றங்களாக ஆப்பெழுத்துக்கள், எழுத்துக் கலை, வேளாண் நீர் பாசானம், வண்டிச் சக்கரங்கள், கண்ணாடி மட்பாண்டங்கள், சுமேரிய மொழி, சுமேரியச் சமயம் மற்றும் சுமேரிய கடவுள்கள் தோன்றியது.
வளமான பிறை பிரதேசத்தில் உபைது பண்பாடு, உரூக் பண்பாடு, கிஷ் பண்பாடு, ஹுரியப் பண்பாடு, ஹலாப் பண்பாட்டுக் காலத்தில் ஹுரியத் மக்கள், அசிரிய மக்கள், இட்டைட்டு மக்கள், அமோரிட்டு மக்கள்,சால்டியர்கள், பிலிஸ்தியர்கள், காசிட்டு மக்களின் கீழ்கண்ட நகர இராச்சியங்கள் இருந்தது. அவைகள்;
வரலாற்றுக்கு முந்திய காலத்தில் 14,400 ஆண்டுகளுக்கு முன் விதைகளற்ற அத்திப் பழ மரங்க ஜோர்தான் சமவெளியில் வளர்க்கப்பட்டது. 9,000 ஆண்டுகளுக்கு முன்னரே கோதுமை, சோளம் போன்ற தானியங்கள் சிரியாவில் பயிரிடப்பட்டது. வளமான பிறை பிரதேசத்தில் பூனைகள் வீட்டு வளர்ப்பு விலங்காக வளர்க்கப்பட்டது. மேலும் கால்நடைகள், ஆடு, மாடு, பன்றி, வாத்து போன்றவைகள் வீட்டு வளர்ப்பு விலங்குகளாக வளர்க்கப்பட்டது. , , , / , 151–161. வேட்டைத் தொழிலிருந்து மக்கள் வேளாண்மைத் தொழிலுக்கு மாறத் தொடங்கினர்.
ஜேம்ஸ் வென்றி என்ற தொல்லியல் அறிஞர் வளமான பிறை பிரதேசம் என்ற சொற்றொடரை 1914-இல் தான் எழுதிய ஐரோப்பிய வரலாறு மற்றும் பண்டையக் காலங்கள், பண்டைய உலகின் துவக்க வரலாறு போன்ற நூல்களில் அறிமுகப்படுத்தினார். " " 100 101.
வளமான பிறை பிரதேசம் பண்டைய அண்மை கிழக்கில் சந்திர பிறை வடிவத்தில் அமைந்த தற்கால எகிப்து, இஸ்ரேல், லெபனான், ஜோர்டான் சிரியா, ஈராக், தெற்கு துருக்கி, மேற்கு ஈரான், உள்ளிட்ட வளமான பிரதேசங்களைக் குறிக்கும். சில வரலாற்று அறிஞர்கள் வளமான பிறை பிரதேசத்தில் சைப்பிரஸ் தீவுப் பகுதியையும் சேர்த்துக் கொள்கின்றனர்.
வளமான பிறை பிரதேசத்தில் பல்வேறுபட்ட மொழிகள் பேசப்பட்டது. மொசப்பத்தேமியாவின் கீழ்ப்பகுதிகளில் பேசப்பட்ட செமிடிக் மொழிகளுக்கும், மேட்டு நிலங்களில் பேசப்பட்ட ஈலமைட்டு மொழி, காசிட்டு மொழி, ஹுர்ரோ-உராத்தியன் மொழிகளுக்கும் தொடர்பில்லாமல் இருந்ததது. வள பிறை பிரதேசத்தில் பேசப்பட்ட பிற மொழிகள்:
மலையும்மலை சார்ந்த இடமும் குறிஞ்சித் திணை - விராலிக்காட்டின் மேற்கே அமைந்துள்ள சென்றாய பெருமாள் மலை இருப்பதால் மலையும் மலை சார்ந்த இடமும் என்று குறிப்பிடப்பட்டுள்ளது இந்த மலை உச்சியில் பெருமாள் கோவில் அமைந்துள்ளது மற்றும் வெள்ளை பாறை ஊத்து என்று அழைக்கப்படும் அருவியும் மலையின் நடுவே அமைந்திருப்பது சிறப்பு இந்த ஊத்து 2003 ஆம் ஆண்டு வரையும் காணப்பட்டது தற்போது தமிழகத்தில் நிலை வரும் தட்ப வெப்ப சுழ்நிலையின் காரணமாக நீரின் அளவு குறைந்துள்ளது.
விராலிக்காடு , தமிழகத்தில் சேலம் மாவட்டம் மேட்டூர் வட்டம் மூலக்காடு ஊராட்சியில் வீரம் விளைந்த மண் விராலிக்காடு அமைந்துள்ளது. இந்த ஊருக்கு என்று பல்வேறு சிறப்புகள் உள்ளது. இந்த ஊர் இயற்கையாகவே தமிழில் வரும் ஐந்திணை நிலங்களை போன்று அமையப் பெற்ற ஊராகும். ஐந்திணை நிலங்கள் பற்றியும் மற்றும் விராலிக்காடு அமைப்பைப் பற்றியும் பார்ப்போம். ஐந்து வகை கோயில்களும் ஐந்து வகை நிலங்களும் உடைய ஒரு சிறப்பான கிராமம் இந்த விராலிக்காடு.
இவையிரண்டுக்கும் இடையில் அமைந்த பாழ் நிலம் பாலை எனப்பட்டது - இந்த பாலை நிலத்தில் முரச மாதியன் என்ற இனத்தைச் சார்ந்த மக்கள் வீடுகட்டிக் குடியேறி வாழ்ந்து வருகின்றனர். இந்த வகை இனத்தை சார்ந்த மக்கள் மூத்த பண்டைய தமிழ் பூர்வகுடிகள் ஆகும் ஆனால் தற்போது இவர்களை பற்றி யாரும் அறிந்திராத நிலையில் தான் உள்ளார்கள் மிகவும் பின்தங்கிய நிலையில் 75 சதவீதம் மக்கள் வறுமைக்கோட்டின் கீழ் உள்ளார்கள்
காடும் காடு சார்ந்த நிலமும் முல்லைத் திணை - ச சென்றாய பெருமாள் மலையின் எல்லைப் பகுதிகளை தாண்டி அடர்ந்த மரங்கள் காணப்படுவதால் இது காடும் காடு சார்ந்த இடமும் என அழைக்கப்படும் இதை சுற்றியுள்ள விவசாயிகள் மரங்களை வளர்ப்பது விவசாயம் செய்வது போன்ற தொழில் செய்து வருகிறார்கள்.
கடலும்கடல் சார்ந்த இடம் நெய்தல்எனவும் அழைக்கப்பட்டன - தமிழகத்தில் என்றும் வற்றாத நதியாக காணப்படும் மேட்டூர் அணையின் நீர் எப்பொழுதும் இந்த ஊரின் பகுதியில் மட்டும் தான் முழுமையாக தெரியும் அது கடல் போல் காட்சி தருவதால் இது கடலும் கடல் சார்ந்த பகுதியாகும்.
முதலாவது கோவில் மலையின் அடிவாரத்தில் விராலிகாடு ஏரி நீர் தேக்கத்தில் அருகில் அமையப் பெற்றிருக்கும் எல்லை முனியப்பன் சாமி கோவில் இந்த கோவிலை கருப்பண்ணன் என்பவர்களின் குடும்பம் பராமரித்து செய்து வருகிறது
இவர்கள் விஜயநகர ஆட்சிக் காலத்தில் ஆந்திராவிலிருந்து தமிழகம் வந்து குடியேறினர். தமிழகத்தில் வாழும் முத்துராஜா நாயுடு சமூகத்தவர்கள் வீட்டில் தெலுங்கு மொழி பேசுகின்றனர். விஜயநகர மன்னர்கள் இத்தெலுங்கு சமூகத்திற்கு பாளையக்காரன் என்ற பட்டத்தை வழங்கினார்கள். இதன் காரணமாக இவர்கள், தங்களை பாளையக்கார நாயக்கர் என்றும், பாளையக்கார நாயுடு என்றும் அழைத்துக் கொள்கின்றனர். மேலும் இத்தெலுங்கு சமூகத்திற்கு தமிழ்நாடு அரசின் இட ஒதுக்கீடு பட்டியலில் பிற்படுத்தப்பட்ட வகுப்பில் முத்தரையர் மற்றும் முத்துராஜா என்ற பெயரில் சாதி சான்றிதழ் வழங்கப்படுகிறது.
நாயக்கர் இனத்தவர்கள் தங்களை வீரபாண்டிய கட்டபொம்மன் மரபில் வந்தவர்கள் என்று கூறினார்கள். இதன் காரணமாக கட்டபொம்மன் பிறந்த சாதியான கம்பளத்தார் சமூகத்தை முத்தரையர் இனத்தின் ஓர் உட்பிரிவாக அறிவிக்க வேண்டும் என தமிழக சட்டசபையில் பேசிய எம்.
ஆர். வேந்தனும், வெங்கடாசலமும் அன்றைய தமிழக முதல்வர் எம். ஜி. இராமச்சந்திரனிடம் கோரிக்கை வைத்தனர் என்பது குறிப்பிடத்தக்கது.
நவம்பர் 2016 இல் நியூசிலாந்துத் தொடருக்கான வங்காளதேச அணியில் 22 பேர் கொண்ட பட்டியலில் இவர் இடம் பெற்றார். 2017 ஆம் ஆண்டில் வங்காளதேசத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது. சனவரி 20 இல் கிறிஸ்ட் சர்ச்சில் நடைபெற்ற நியூசிலாந்துத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 56 பந்துகளைச் சந்தித்த இவர் 18 ஓட்டங்களை எடுத்து டிம் சௌத்தி பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 60 பந்துகளைச் சந்தித்த இவர் 12 ஓட்டங்கள் எடுத்து போல்ட் பந்துவீச்சில் ஆட்டமிழந்தார். இந்தப் போட்டியில் நியூசிலாந்து துடுப்பாட்ட அணி 9 இலக்குகளில் வெற்றி பெற்றது.
ஆசியக் கிண்ணம் 2018 தொடருக்கான 31 பேர் கொண்ட உத்தேசப் பட்டியலை வங்காளதேசத் துடுப்பாட்ட வாரியம் ஆகஸ்டு 2018 இல் அறிவித்தது. அதில் இவர் உட்பட 12 புதிய வீரர்கள் இடம் பெற்றனர். 2018 ஆம் ஆண்டில் ஆசியக் கோப்பை ஆ பிரிவில் வங்காளதேச அணி இடம் பெற்றது. செப்டம்பர், 20 இல் அபுதாபியில் நடைபெற்ற ஆப்கானித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அந்தப் போட்டியில் லிதன் தாசுடன் இணைந்து துவக்க வீரராக களம் இறங்கினார். 13 பந்துகளைச் சந்தித்த இவர் 7 ஓட்டங்களை எடுத்து முஜீப் உர் ரகுமான் பந்துவீச்சில் ஆட்டமிழந்தார். இந்தப் போட்டியில் ஆப்கானித்தான் அணி 136 ஓட்டங்களில் வெற்றி பெற்றது.
நஸ்முல் உசைன் சாந்தோ வங்காளதேசத் துடுப்பாட்ட அணி வீரர் ஆவார். இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். இடதுகை மட்டையாளரான இவர் வலதுகை மித வேகப் பந்து வீச்சாளரான இவர் 19 வயதிற்கு உட்பட்ட வங்காளதேசத் துடுப்பாட்ட அணி யில் விளையாடியுள்ளார். மேலும் இவர் கலாபகன் துடுப்பாட்ட அகாதமி சார்பாக உள்ளூர்ப் போட்டிகளில் விளையாடி வருகிறார். 2016 ஆம் ஆண்டிற்கான 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் இவர் விளையாடினார்.
2017-18 ஆம் ஆண்டிற்கான நேஷனல் கிரிக்கெட் லீக் தொடரில் இவர் ராஜ்ஷாகி அணிக்காக விளையாடினார். டிசம்பரில் தாக்கா மெட்ரோபொலிஸ் அணிக்கு எதிரான போட்டியில் மிசனூர் ரகுமானுடன் இணைந்து 341 ஓட்டங்கள் எடுத்தார். இதன்மூலம் முதல் தரத் துடுப்பாட்டப் போட்டிகளில் அதிக ஓட்டங்கள் எடுத்த வங்காளதேச இணை எனும் சாதனை படைத்தனர்.
2016-17 ஆம் ஆண்டிற்கான வங்காளதேச பிரீமியர் லீக் தொடரில் இவர் விளையாடினார். நவமபர் 8 இல் நடைபெற்ற போட்டியில் கமில்லா விக்டோரியன்ஸ் அணி சார்பாக இவர் இருபது20 போட்டிகளில் அறிமுகமானார்.
மேலும் அதே ஆண்டில் தாக்கா கோட்ட பிரீமியர் லீக் தொடரில் 16 போட்டிகளில் விளையாடி 749 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த வீரர்கள் வரிசையில் முதலிடம் பிடித்தார்.
2018-19 ஆம் ஆண்டிற்கான வங்காளதேச பிரீமியர் லீக் தொடரில் குல்னா டைடன்ஸ் அணி சார்பாக விளையாடுவார் என அக்டோபரில் அறிவிக்கப்பட்டது.
தொலைக்காட்சி தொடரில் தடித்த பின், சன்யா மல்ஹோத்ராவுடன் விஷால் பரத்வாஜின் நகைச்சுவை நாடகமான படகா திரைப்படத்தின் மூலம் இந்தி திரைப்படத்துறையில் அறிமுகமானார். இத் திரைப்படம் சரண் சிங் பாதிக் எழுதிய டூ பெஹ்னென் என்ற சிறுகதையை அடிப்படையாகக் கொண்டு எழுதப்பட்டது. பாத்திக்கின் சகோதரர்களின் மனைவிகளை அடிப்படையாகக் கொண்ட கதை. மதன் மற்றும் மல்ஹோத்ரா இருவரும் பேச்சுவழக்கு மற்றும் கதாபாத்திரத்தின் நுணுக்கங்களுக்காக உண்மையான பெண்களை சந்தித்தனர். இப் படத்திற்காக மல்ஹோத்ரா மற்றும் மதன் இருவரும் ஜெய்ப்பூருக்கு அருகிலுள்ள ரோன்சி கிராமத்தில் தங்கி ராஜஸ்தானி பேச்சுவழக்கு கற்றுக்கொண்டனர். எருமைகளில் இருந்து பால் கறத்தல், கூரைகளை வேய்தல், சுவர்களை சாணத்தால் பூசுதல், மற்றும் நீண்ட தூரம் நடந்து செல்லல் போன்றவற்றையும் அவர்கள் பழக்கப்படுத்திக் கொண்டனர். மேலும் இந்த படத்திற்காக அவர்கள் 10 கிலோ உடல் எடையையும் அதிகரிக்க வேண்டியிருந்தது.
ராதிகா மதன் ஒரு இந்திய திரைப்பட மற்றும் தொலைக்காட்சி நடிகை ஆவார். ஆரம்பத்தில், ராதிகா மதன் புதுதில்லியில் நடன பயிற்றுவிப்பாளராகப் பணியாற்றினார். 2014 ஆம் ஆண்டில், கலர்ஸ் டிவியின் மேரி ஆசிகி தும் சே ஹாய் என்ற தொலைக்காட்சி தொடரில் நடிகர் சக்தி அரோராவுக்கு ஜோடியாக அறிமுகமானார். இத் தொலைக்காட்சி தொடர் 2016 ஆம் நிறைவடைந்தது. பின்னர், விஷால் பரத்வாஜின் நகைச்சுவை-நாடக படகா திரைப்படத்தின் மூலம் ராதிகா மதன் பாலிவுட்டில் அறிமுகமானார். படகா திரைப்படத்தில் நடித்ததற்காக பிலிம்பேர் விழாவில் சிறந்த அறிமுக மற்றும் சிறந்த நடிகைகான பரிந்துரைகளைப் பெற்றார்.
ராதிகா மதன் டெல்லியைச் சேர்ந்தவர்.கலர்ஸ் டிவியில் ஒன்றரை வருடம் ஒளிபரப்பான மேரி ஆசிகி தும் சே ஹாய் என்ற தொலைக்காட்சி நாடகத்தில் நடித்து தனது நடிப்புபணியை தொடங்கினார். இவர் நடன ரியாலிட்டி நிகழ்ச்சி ஜலக் டிக்லா ஜா இல் பங்குபற்றினார்
ராதிகா மதன் இயக்குனர் வாசன் பாலாவின் ஆக்சன் காமெடி மார்ட் கோ டார்ட் நஹி ஹோட்டாவில் தோன்றினார். இது 2018 டொராண்டோ சர்வதேச திரைப்பட விழாவின் மிட்நைட் மேட்னஸ் பிரிவில் திரையிடப்பட்டு, அதில் மக்கள் தேர்வு விருதை வென்றது. இந்த படம் 2018 மமி திரைப்பட விழாவிலும் திரையிடப்பட்டது.
சரவாக் இராச்சியம் அல்லது சரவாக் நாடு (ஆங்கிலம்: ; அல்லது என்பது போர்னியோ தீவின் வடமேற்குப் பகுதியில் அமைந்து இருந்த ஒரு பிரித்தானியாவின் காப்பு நாடாகும். புரூணை சுல்தானகத்தில் இருந்து ஜேம்சு புரூக் எனும் ஆங்கிலேயர் பெற்ற சில பகுதிகளைக் கொண்ட ஒரு சுதந்திர நாடாக சரவாக் நாடு உருவாக்கப்பட்டது.
சரவாக் இராச்சியம் தனிநாடாக அங்கீகரிக்கப் பட்டதும், ஜேம்சு புரூக் புரூணையில் இருந்து மேலும் சில பகுதிகளைச் சரவாக் இராச்சியத்துடன் இணைத்துக் கொண்டார். இவரின் ஆட்சிக்கு எதிராக சரவாக் இராச்சியத்தில் பல கிளர்ச்சிகள் நடைபெற்றன. அந்தக் கிளர்ச்சிகளை அடக்குவதற்கு ஏற்பட்ட செலவுகளாலும், அக்காலக் கட்டத்தில் நிலவிய பொருளாதார மந்த நிலையினாலும், புரூக் பெரும் கடனாளியானார்.
ஜேம்சு புரூக்கிற்குப் பின்னர் அவரின் மருமகன் சார்லசு புரூக் ஆட்சிப் பொறுப்பை ஏற்றார். இவரின் ஆட்சியில் சரவாக் நாட்டின் பொருளாதாரம் ஏற்றம் கண்டது, அரசுக் கடன்கள் குறைந்தன. பொதுக் கட்டமைப்புகள் உருவாகின. 1888-ஆம் ஆண்டில் சரவாக் நாடு பிரித்தானியாவின் ஆளுகைக்கு உட்பட்ட காப்புநாடாக அறிவிக்கப்பட்டது.
பொருளாதார வளர்ச்சியை உயர்த்துவதற்காக, சார்லசு புரூக் சீனாவில் இருந்தும் சிங்கப்பூரில் இருந்தும் தொழிலாளர்களை வரவழைத்து வேளாண்மைப் பணிகளில் ஈடுபடுத்தினார். மிக விரைவிலேயே, மிளகு உற்பத்தியில் சரவாக் நாடு, உலகின் முன்னணி இடத்திற்கு வந்தது. அத்துடன் எண்ணெயும் இயற்கை மீள்ம உற்பத்தியிலும் முன்னிலைக்கு வந்தது.
சார்லசு புரூக்கிற்குப் பின்னர் அவரின் மகன் சார்லசு வைனர் புரூக் ஆட்சிப் பொறுப்பை ஏற்றார். ஆனால் இரண்டாம் உலகப் போர், மற்றும் சப்பானியரின் வருகை இந்த இராச்சியத்திற்கு ஒரு முடிவுப் புள்ளியாக அமைந்தது.
பெரும்பாலான ஆஸ்திரேலிய, பிரித்தானியப் போர்க் கைதிகள் சரவாக்கில் சிறை வைக்கப் பட்டனர். பசிபிக் போர்க் காலத்தில் கூட்டுப் படைகள் கிழக்கில் தமது இருப்பை நிலை நிறுத்தினர். பின்னர் அவர்கள் போர்னியோ தீவை விடுவித்தனர்.